 Madaxweyne Muuse Biixi Cabdi, waxa uu tilmaamay in ciidamada Boolisku udub-dhexaad u yihiin difaaca xuduudaha kala duwan ee qaranka, maadaama oo ay ku sugan yihiin goob kasta oo dalka laga soo galo, waxaana uu yidhi, Intaa waxa kuu dheer difaacii qaranka, xuduud walba waad joogtaan inta meelood ee dalka laga soo galo ee garoon leh ee xad leh ee bad lehna qofka jooga ee qaranka ka ilaaliyaa waa Booliska, dalkaaga sidaad u ilaaliso, ayuu amnigiisu ku xidhnaanayaa, wasaaraddii caafimaadkaad meteshaa, waayo wax Allah iyo waxa mukhaadaraad ah ee baniaadamka wax yeellaya qofka loo xilsaaray inuu ummadda ka ilaaliyaa waa Booliska. 